**MOKINIŲ ELGESIO TAISYKLĖS**

**1. Mokiniai privalo:**

1.1.stropiai ir sąžiningai mokytis pagal savo sugebėjimus, gerbti gimnazijos bendruomenės narius ir jų nuomonę;

1.2.nevėluoti į pamokas, nepraleidinėti jų be pateisinamos priežasties, praleistas pamokas pateisinti tėvų (globėjų, rūpintojų) rašteliais ar gydytojų pažymomis. Tėvai (globėjai, rūpintojai) gali pateisinti ne daugiau kaip tris dienas iš eilės;

1.3.laikytis higienos reikalavimų: gimnazijoje vilkėti tvarkingą ir švarią aprangą; patalpose būti be kepurės, striukės, palto; sportinę aprangą dėvėti tik kūno kultūros pamokų metu;

1.4.pasiruošti pamokoms, turėti reikalingas mokymo priemones, laikytis reikiamos pamokos darbo tvarkos; išeiti iš pamokos tik mokytojui leidus;

1.5.į kabinetus ateiti iki skambučio. Budintys mokiniai padeda mokytojui paruošti pamokai reikiamas priemones. Mokiniai gali būti kabinete tik esant mokytojui;

1.6.pamokų ir pamokų ruošos metu stropiai mokytis, netrukdyti kitiems mokiniams, atlikti mokytojo, auklėtojo pateiktas užduotis, nesinaudoti mobiliaisiais telefonais (telefonai pamokų metu turi būti išjungti);

1.7.pertraukų metu netriukšmauti, nešiukšlinti, kultūringai elgtis;

1.8.stropiai atlikti budėtojo pareigas;

1.9.tausoti gimnazijos turtą, taupyti elektrą, vandenį;

1.10.už sugadintą gimnazijos turtą atlyginti nustatyta tvarka;

1.11.savavališkai nepasišalinti iš pamokų, jei dėl rimtų priežasčių reikia išeiti iš pamokų– kreiptis į klasės auklėtoją;

1.12.gimnazijoje ir jos teritorijoje nerūkyti, nevartoti elektroninių cigarečių, alkoholinių gėrimų, narkotinių, psichotropinių ir kitų psichoaktyvių medžiagų, neprekiauti jomis, neplatinti šia tema nelegalios literatūros, nenaudoti pirotechnikos priemonių, nenaudoti visų rūšių ginklų, neatsinešti į gimnaziją gyvūnų ir paukščių;

1.13.viršutinius drabužius kabinti drabužinėse;

1.14.bibliotekoje elgtis mandagiai, netriukšmauti, netrukdyti kitiems;

1.15.užklasiniuose renginiuose laikytis nustatytos tvarkos, vykdyti mokytojų ir budėtojų reikalavimus;

1.16.III-IV gimnazijos klasių mokiniai privalo turėti individualų pamokų tvarkaraštį;

1.17.saugoti savo daiktus, už prapuolusius daiktus ir pinigus gimnazija neatsako;

1.18.išvykų su klase / gimnazijos grupe metu elgtis kultūringai bei saugiai, nevartoti alkoholinių, narkotinių, psichotropinių ar toksinių medžiagų;

1.19.kultūringai ir etiškai elgtis visų renginių metu;

1.20.pagrindinio ugdymo programos klasėse vykdyti socialinę veiklą;

1.21.informuoti gimnazijos vadovybę, psichologą, socialinį pedagogą, mokytoją ar klasės vadovą apie gimnazijoje / klasėje vykstančias patyčias, muštynes ar narkotinių bei psichotropinių medžiagų vartojimą ir platinimą;

1.22.būti nepakantiems amoraliems ir antivisuomeniniams poelgiams. Už viešosios

tvarkos pažeidimą (necenzūrinius žodžius, muštynes) ar elektroninės erdvės pažeidimą mokiniai baudžiami Lietuvos Respublikos įstatymų nustatyta tvarka;

1.23.mokinys mokslo metų pabaigoje arba išvykdamas iš gimnazijos turi atsiskaityti

su gimnazijos biblioteka, pavaduotoju ūkio reikalams, mokytojais ir klasės auklėtoju; atsiskaitymą parašu patvirtina visi išvardyti asmenys.

**2. Mokiniams draudžiama:**

2.1.ateiti į gimnaziją neblaiviems ar apsvaigusiems nuo psichotropinių medžiagų;

2.2.atsinešti į gimnaziją alkoholinių gėrimų, rūkalų, narkotinių, psichotropinių, toksinių medžiagų, ginklų, peilių, dujų balionėlių, pirotechninių gaminių ar kitų kenksmingų

ir sveikatai pavojingų daiktų;

2.3.gimnazijoje ar jos teritorijoje rūkyti, vartoti alkoholį, narkotines ar psichotropines medžiagas;

2.4.gimnazijoje keiktis;

2.5.įsinešti daiktų, nesusijusių su mokymo(si) procesu, gimnazijos patalpose žaisti azartinius žaidimus;

2.6.įsinešti į gimnaziją garso įrašus, literatūrą, laikraščius, žurnalus ir kitus leidinius, kurie tiesiogiai skatina ar propaguoja žiaurų elgesį, smurtą, pornografiją;

2.7.be mokytojų leidimo imti gimnazijai priklausantį turtą, pvz., kompiuterius, multimedijos projektorius ir kt.;

2.8.sudaryti turtinius sandorius tarp mokinių;

2.9.naudojantis elektroninio dienyno paslauga siųsti įžeidžiančią, propaguojančią smurtą ir pan. informaciją;

2.10.pasinaudoti kito asmens prisijungimo prie elektroninio dienyno duomenimis ir „įeiti“ į elektroninį dienyną;

2.11.pamokos metu vaikščioti ir trukdyti mokytojui vesti pamoką;

2.12.savavališkai išeiti iš pamokų;

2.13.gadinti ar pasisavinti gimnazijos ar kitų asmenų turtą;

2.14.pamokų ar / ir pertraukų metu slapta filmuoti, fotografuoti ar įrašyti garsą. Pamokų metu mobilaus ryšio telefonai turi būti išjungti. Jais naudotis pamokų metu griežtai draudžiama.